recursal/SuperWikiNEXT-32B huggingface dataset:
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**மதுரை வாலைசாமி ஞானக் கும்மி** |

**மதுரை வாலைசாமி ஞானக் கும்மி** என்பது வாலைசாமி என்னும் சித்தரால் பாடப்பட்டது. இதில் 185 பாடல்கள் உள்ளன. எல்லாப் பாடல்களும் இரண்டு அடிகள் கொண்ட கண்ணி யாப்பினால் ஆன பால்கள்.  இவற்றில் 4 பாடல்கள் காப்புப் பாடல்கள். சிவபாலன் கணபதி, சிவசுப்பிரமணியன், செந்தில் வேலவன், முக்கோண விநாயகன் ஆகிய தெய்வங்கள் முன்னின்று இந்த நூலைக் காக்க வேண்டும் என்று வேண்டுகின்றன. பிற பாடல்கள் சிறுமியர் கும்மி அடித்து விளையாடும்போது பாடும் பாடல்களாக உள்ளன. பாடல்கள் "ஞானப்பெண்ணே" என விளித்துப் பாடும் பாடல்களாக உள்ளன.

எடுத்துக்காட்டு
---------------

**பூட்டைத் திறப்பதும் கையாலே – மனப்**

**பூட்டைத் திறப்பதும் மெய்யாலே**
**வீட்டைத் திறக்க முடியாமல் – விட்ட**

**வீதி இதென்கிறார் ஞானப் பெண்ணே** 
குடியிருக்கும் வீட்டுப் பூட்டைக் கையால் திறக்கிறோம். அதுபோல மனம் என்னும் பூட்டை நம் உடம்பாகிய மெய்யால், உண்மை உணர்வால் திறக்க வேண்டும். மனத்தைத் திறந்து வீடுபேறு அடைய வேண்டும். மனவீட்டைத் திறக்க முடியாமல் மக்கள் "இது இறைவன் விட்ட விதிவழி" என்று சொல்லிச் சும்மா இருந்துவிடுகின்றனர்.

ஞானம்
-----

காரியக் காரரோ அஞ்சு பேராம் – அவர்

காரியம் பார்க்க வீரஞ்சு பேராம்
மாரீசக் காரர் சமாதிக்கண் – மூன்றுபேர்

வார்த்தையைக் கேளடி ஞானப் பெண்ணே 
காரியக்காரர் 5 பேர் - சுவை, ஒளி, ஊறு, ஓசை, நாற்றம் - ஐம்புலன்   

காரியம் பார்க்கும் வீரர் 5 பேர் - மெய், வாய், கண், மூக்கு, செவி - ஐம்புலன்   

சீதையை மயக்கிய மாரீச மான் போன்றவர் 3 பேர் - காமம், வெகுளி, மயக்கம்   

ஞானப் பெண்ணே   

இவற்றைக் கேட்டுத் தெரிந்துகொள்

மேற்கோள்
--------

1. ↑  சித்தர் பாடல்கள் பக்கம் 257 முதல்
2. ↑  பாடல் 43
3. ↑  பாடல் 23
**மதுரைத் தத்தங்கண்ணனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது அகநானூறு 335.

தத்தம் என்பது அக்காலத்தில் மதுரையின் ஒரு பகுதிக்கு வழங்கப்பட்ட பெயர்.

'வாருரு கவரியின் வண்டுண விரிய முத்தின் அன்ன வெள் வீ' ... 'பூவொடு வளர்ந்த மூவாப் பசுங்காய்' = இளநீர்

பாடல் சொல்லும் செய்தி
---------------------

* திணை - பாலை

பொருள் தேடச் செல்ல விரும்பிய தலைவன் தன் நெஞ்சுக்குச் சொல்கிறான்.

நெஞ்சே! அருளானது பொருள் இல்லாதவர்களுக்கு அமையாது என்பதை நானும் அறிவேன். என்றாலும் கேள்! இளநீரினும் இனிய பற்களையும், அமிழ்தம் ஊறும் வாயையும் கொண்ட என் குறுமகளையும் உடன் கொண்டுசெல்வது என்றால் பொருள் தேடச் செல்வதும் இனிமையானதுதான்.

களிறு மராமரத்தைத் தன் கொம்பு முரியக் குத்தித் தன் பிடி உண்ணத் தரும் பாலைநிலத்தில் செல்வது எனக்கு எளிது. அவளுக்கு? எனவே அவளை உடன் கொண்டுசெல்லல் இயலாத ஒன்று.

மதுரையின் மதில்புறத்தில் இருக்கும் தென்னை மரத்தில் தூக்கணாங்குருவி கூடு கட்டியிருக்கும். அந்தத் தென்னையின் பாளை கொல்லன் தன் உலைக்களத்தில் வடிக்கும் வாள் இரும்பு போல் வயிற்றைக் காட்டிக்கொண்டு தோன்றும். பின் கவரி விசிறி போல் விரியும். விரியும் பாளையில் முத்துக்களைப் போல வீ(மலர்) மொட்டுகள் தோன்றும். அந்த மொட்டுகள் விளக்குமாற்றுச் சீவங்குச்சிகளில் தொங்கும் மழைநீர் ஆலங்கட்டிகள் போல வளரும். பின் இளநீர் ஆகும். அந்த இளநீர் போல அவள் எயிறு இனிக்கும்.

மாடமூதூர் (மதுரை) அடுபோர்ச் செழியனுக்கு உரியது. அதன் மதில்புறத்தில்தான் புலவர் கூறும் தென்னைமரம்.
**மதுரை தமிழ் இலக்கிய மின் தொகுப்புத் திட்டம்** (*Project Madurai*) என்பது தமிழ் இலக்கியங்களை, இணையத்தில் இலவசமாக வெளியிடும், ஒரு திறந்த, தன்னார்வ, உலகளாவிய முயற்சியாகும். 1998 ஆம் ஆண்டு, பொங்கல் தினத்தன்று, தொடங்கப்பட்ட இத்திட்டம், இன்றளவில் தொடர்ந்து இயங்கி வருகிறது. மதுரைத் திட்டம் எந்தவித அரசாங்க (அ) தனியார் நிறுவன உதவியின்றி, எந்தவித வியாபார நோக்கமுமின்றி நடைபெறுகின்ற ஒரு தன்னார்வ (voluntary) முயற்சியாகும். உலகில் வெவ்வேறு நாடுகளில் வசிக்கும், முன்னூற்றுக்கு மேற்பட்ட தமிழர்களும், தமிழார்வலர்களும், ஒருங்கிணைந்து, இத்திட்டத்தை நடத்தி வருகின்றனர். பெப்ரவரி 25, 2021 ஆம் ஆண்டில், சுமார் 777 மின்னூல்கள் மதுரைத் திட்டத்தின் மூலம் வெளியிடப்பட்டுள்ளன.

இத்திட்டத்தின் தலைவராக, சுவிட்சர்லாந்தில் வசிக்கும் முனைவர் கு. கல்யாணசுந்தரம் என்பவரும், துணைத்தலைவராக அமெரிக்காவிலுள்ள முனைவர் குமார் மல்லிகார்ஜுனன் என்பவரும் உள்ளனர். ஒரு சமூகத்தின் மரபை பிரதிபலிப்பவை, அச்சமூகத்தின், இலக்கிய வளங்கள்தான். அதை செவ்வனே ஆவணப்படுத்தி, உலகலாவிய தமிழர்களும், பிற பயனாளிகளும், தேடித்தேடிப் பகிர்ந்துகொள்ளும் வண்ணம் கொண்டு சேர்க்கும் கூட்டு முயற்சியே மதுரைத் திட்டமாகும்.

மதுரைத் திட்டத்தின் மின்னூல்கள், ஆரம்ப காலத்தில், இணைமதி, மயிலை ஆகிய தமிழ் எழுத்துருக்களைக் (fonts) கொண்டு தொகுக்கப்பட்டன. ஆனால் 1999ஆம் ஆண்டிலிருந்து, இணையம் வழி தமிழ் தகவல் தொழில்நுட்ப பரிமாற்றத்திற்கான இணையம்வழி நிர்மானிக்கப்பட்ட தமிழ் தகுதர - (Tamil Script Code for Information Interchange) வடிவம் கொண்டு தொகுக்கப்பட்ட மின்னூல்கள் ஆவணப்படுத்தி, வெளியிடப்பட்டு வருகின்றன. மின்னூல்கள், இணையத்தில், இணைய பக்கங்களாகவும் (webpages in html format), PDF வடிவத்திலும் சேமிக்கப்பட்டு, வினியோகிக்கப்பட்டு வருகின்றன. 2003ஆம் ஆண்டிலிருந்து பல்மொழி ஒருங்குக் குறியீடு (Unicode) முறையில் தொகுக்கப்பட்ட மின்னூல்கள் வெளியிடப்பட்டு வருகின்றன.

குறிப்புகளும் மேற்கோள்களும்
---------------------------

1. ↑  "நூல்கள் பட்டியல்". மார்ச் 27,2021 அன்று பார்க்கப்பட்டது. Check date values in: `|accessdate=` (உதவி)
2. ↑  "மதுரைத் திட்டம்". 2014-08-13 அன்று மூலம் பரணிடப்பட்டது. 10 சூலை 2014 அன்று பார்க்கப்பட்டது.
3. ↑  "Project Madurai- Management Team". 10 சூலை 2014 அன்று பார்க்கப்பட்டது.
4. ↑  "Unicode". 10 சூலை 2014 அன்று பார்க்கப்பட்டது.

நூற் பட்டியல்
-------------

பார்க்க: மதுரைத் திட்டம் நூல்கள் பட்டியல் (அகர வரிசை)

வெளி இணைப்புகள்
---------------

* மதுரை தமிழ் இலக்கிய மின் தொகுப்புத் திட்ட இணையத்தளம்
**மதுரைப் பெருங்கொல்லன்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது குறுந்தொகை 141. 

பைங்கண் செந்நாய்

புலவர் பெயர் விளக்கம்
---------------------

விலங்குகள் ஒன்றை ஒன்று கொல்வதைப் பாடியமையால் இப்புலவரைப் பெருங்கொல்லன் என்றனர். இவருக்கு இப் பெயரைச் சூட்டியவர் குறுந்தொகை நூலைத் தொகுத்த ஆசிரியர்.

இவர் பாடற்பொருளால் பெயர்பெற்ற புலவர்.

பாடல் சொல்லும் செய்தி
---------------------

தலைவன் இரவில் வரும் வழியில் நேரும் இன்னல்களை எண்ணித் தலைவனைப் பகலில் வருமாறு குறிப்புக் காட்டுகிறாள் தோழி. தலைவி அதனையும் மறுக்கிறாள்.

### வாரலோ

தினை உண்ண வரும் கிளியை ஓட்டி வா என்று அன்னை கூறியுள்ளாள். அங்குச் செல்வோம். 'வாரலோ' என்கிறாள் தோழி. தோழி வாயிலிருந்து வரும்போது வாரலோ என்னும் சொல் 'வருக' எனப் பொருள்படுமாறு இருக்கிறது. அதுவே தலைவி வழிமொழியும்போது 'வாரற்க' என்று பொருள்படுமாறு இருக்கிறது.

இப்பாடலுக்குத் தரப்பட்டுள்ள பிற்கால அடிக்குறிப்பு 'நேர்ந்த வாய்பாடு' என்றும், 'மறுத்த வாய்பாடு' என்றும் குறிப்பிடுகிறது. 

* **வாய்பாடு = Intonation**

#### ஆரிருள் நடுநாள் ஏதம்

யானை குத்திப் புலி புண்பட்டுக் கிடக்குமாம். அந்தப் புலி எப்போது சாகும் என்று செந்நாய் பார்த்துக்கொண்டிருக்குமாம். இப்படிப்பட்ட வழியில் நள்ளிரவில் தலைவன் வருகிறானாம். இந்த ஏதத்தை எண்ணித் தலைவி கலங்குகிறாள்.
**வலயப்படுத்தல்** என்பது, ஒரு நகரம், பிரதேசம் அல்லது வேறு புவியியற் பரப்பிலுள்ள நிலங்களை பகுதிகளாகப் பிரித்து, வெவ்வேறு பயன்பாடுகளுக்காக ஒதுக்குவதைக் குறிக்கும். இவ்வாறு பிரிக்கப்பட்ட பகுதிகள் *வலயங்கள்* எனப்படுகின்றன. ஒவ்வொரு வலயத்திலும் உள்ள நிலங்களை எவ்வகையான பயன்பாட்டுக்கு உட்படுத்தலாம் என்பது வலயப் படுத்தலின் மூலம் தீர்மானிக்கப் படுகின்றது.

ஒன்றுக்கொன்று ஒத்துவராதவை என்று கருதப்படும் பயன்பாடுகளை வேறுபடுத்துவதே வலயப்படுத்தலின் முதன்மையான நோக்கமாகும். ஏற்கனவே உள்ள, குடியிருப்பு மற்றும் வணிகப் பகுதிகளுக்கு இடையூறு விளைவிக்கக்கூடும் என்று காணப்படும் பயன்பாடுகள் அத்தகைய இடங்களில் உருவாவதைக் கட்டுப்படுத்துவதற்கு உள்ளூராட்சிகள் வலயப்படுத்தல் விதிகளைப் பயன்படுத்துகின்றன. வலயப்படுத்தல் பொதுவாக மாநகரசபைகளைப் போன்ற உள்ளூராட்சிகளினால் கண்காணித்துக் கட்டுப்படுத்தபடுகின்றன.

குறிப்பிட்ட நிலத் துண்டுகளில், திறந்த வெளி, குடியிருப்பு, வேளாண்மை, வணிகம், தொழிற்சாலை முதலியவற்றில் எத்தகைய நடவடிக்கைகள் அல்லது பயன்பாடுகள் ஏற்றுக்கொள்ளப்படலாம் என்பது தொடர்பான ஒழுங்குவிதிகள் வலயப்படுத்தலில் அடங்குகின்றன. அத்துடன் இவ்வலயங்களில் உள்ள நிலங்களின் பயன்பாடு தொடர்பில் பின்வரும் அம்சங்களும் வலயப்படுத்தலில் அடங்கும்.

* பயன்பாடுகளின் அடர்த்தி;
* கட்டிடங்களின் உயரம்;
* நிலத்துண்டுகளில் கட்டிடங்கள் அல்லது அமைப்புக்கள் எடுக்கக்கூடிய பகுதியின் அளவு;
* நிலத்துண்டுகளின் எல்லைகளில் இருந்து கட்டிடங்கள் அமைக்கப்படக்கூடிய தூரம்;
* நிலத்துண்டுகளில் அமையக்கூடிய வெவ்வேறு ஏற்றுக்கொள்ளப்பட்ட பயன்பாடுகளுக்கு இடையேயான விகிதங்கள்;
* வண்டிகளுக்கான வண்டிகள் தரிப்பிட வசதிகளின் அளவு.
பஞ்சுருட்டான் குருவி பறவைகள் தொகுதியில் கொராசிபார்ம் வரிசையில் கிங்பிஷர் பெரும் குடும்பத்தில் வண்டு உண்ணிக் குடும்பத்தில் அடங்கும். உலகில் காணப்படும் பறவைகளில் மிகுதியான நிறங்களைக் கொண்டு காணப்படும் இனமாகும். 50 கி எடையும் 17 - 35 செ.மீ நீளமும் உடையது.

அமைப்பு
-------

அலகு நீளமாகவும், கூர்மையாகவும், கீழ்ப்புறம் சிறிது வளைந்தும் காணப்படும். கால்கள் குட்டையாகவும், சிறியதாகவும், மீன்க்கொத்திப் பறவையை ஒத்தும் காணப்படும். இறகுகள் நீளமாகவும், கூர்மையாகவும் காணப்படும். நீலம் கலந்த பசுமை, பசுமை, சிவப்புப் போன்ற நிறங்களில் இறகுகள் காணப்படுகின்றன. தொண்டைப் பகுதி கண்கவரும் நிறத்தில் இருக்கும். சில குருவிகள் நீளமான வால்பகுதியையும் சில குருவிகள் பிளவுபட்ட வால்பகுதியையும் பெற்றுக் காணப்படும். இக்குருவிகளில் 7 பேரினங்களும் 24 வகைகளும் உள்ளன.

உணவு
----

மரங்களிலும் தந்திக் கம்பங்களில் மிகுந்து காணப்படும். கூடுகட்டி முட்டையிடும் தன்மையுடையது. கூடு மணலிலோ கூரைகளிலோ காணப்படும். பெண் பறவை உயர் அளவாக 5 முட்டைகள் இடும். புணர்தலுக்கு முன் இருபால் பறவைகளும் ஒன்றை ஒன்று கவருவதற்காகக் குரல் ஒலி எழுப்பும். இப்பறவை கரப்பான், வண்டு போன்றவற்றை இறகால் பிடித்து உண்ணும். பூச்சியைப் பிடித்தவுடன் கடினமான பகுதிகளில் அடித்து, அது செயலிழந்தவுடன் உண்கிறது.

வாழிடம்
-------

பெரும்பாலும் அனைத்து இடங்களிலும் இப்பறவை காணப்பட்டாலும் நியூஸிலாந்தில் காணப்படுவதில்லை. மைதானம், காடு ஆகிய பகுதிகளில் காணப்படுகிறது. இடம் பெயரும் தன்மையுடையது. குளிர் காலங்களில் வெப்ப மண்டலப் பகுதிகளுக்கு சென்று விடுகிறது.

### வகைகள்

பச்சை நிற வால் பகுதியை உடைய பஞ்சுருட்டான் பறவை, சிறிய பஞ்சுருட்டான் பறவை எனப் பல வகையுண்டு. இவை சிறியனவாகவும் 7 செ.மீ நீளம் உடையனவாகவும் காணப்படும். மேல் பகுதி பச்சை நிறமாகவும், தொண்டைப் பகுதி மஞ்சளாகவும், வால் பகுதி சதுரமாகவும் இருக்கும். ஆப்பிரிக்கா, சஹாரா பகுதிகளில் இப்பறவைகளைக் காணலாம். சிவப்புப் பஞ்சுருட்டான் பறவை 26 செ.மீ நீளம் கொண்டிருக்கும். இப்பறவைகள் செனகல், உகாண்டா, கெமரூன் ஆகிய நாடுகளில் காணப்படுகிறது. தொண்டைப் பகுதி சிவப்பு நிறத்தில் காணப்படும். கறுப்பு நிறப் பஞ்சுருட்டான் பறவை 20 செ.மீ நீளம் இருக்கும். இது உகாண்டாவில் மிகுந்து காணப்படுகிறது.

மேற்கோள்கள்
-----------

1. ↑  அறிவியல் களஞ்சியம் தொகுதி 14
2. ↑   "Bee-eater". Oxford English Dictionary (3rd ed.). Oxford University Press. September 2005. (Subscription or UK public library membership required.)
3. ↑   Mayr, Gerald (2009). Paleogene Fossil Birds. Heidelberg: Springer. p. 14. ISBN 978-3-540-89627-2.
**டார்சென் வினை** *(Darzens reaction)* என்பது ஒரு கீட்டோன் அல்லது ஆல்டிகைடு ஒரு காரத்தின் முன்னிலையில் α- ஆலோவெசுத்தருடன் வினை புரிந்து α,β எப்பாக்சி எசுத்தர் உண்டாகின்ற வினையாகும். இவ்வினை **டார்சென் குறுக்க வினை** அல்லது **கிளைசைடு எசுத்தர் குறுக்கவினை** என்றும் அழைக்கப்படுகிறது. கரிம வேதியியலாளர் அகசுதெ சியார்சு டார்சென் 1904 ஆம் ஆண்டு முதன் முதலில் இவ்வினையைக் கண்டறிந்தார்

வினை வழிமுறை
------------

ஆலசனேற்றம் பெற்ற இடத்தில் வலிமையான காரத்தைப் பயன்படுத்தி கார்பனயன் உருவாக்குவதில் வினைச்செயல்முறையானது தொடங்குகிறது. ஏனெனில் எசுத்தராக இருப்பதால், இக்கார்பனயன் ஒத்ததிர்வு முறையால் நிலைபெற்ற ஈனோலேட்டாக விளங்குவதால், கார்பனயன் உருவாவதற்கு எளிமையாக இருக்கும். இந்த அணுக்கருகவர் அமைப்பு மற்றொரு கார்பனைல் பாகத்தை தாக்கி ஒரு புதிய கார்பன் – கார்பன் பிணைப்பை உருவாக்குகிறது. இவ்விரண்டு படிகளும் காரத்தை அடிப்படையாகக் கொண்ட வினையூக்க ஆல்டால் வினையை ஒத்துள்ளது. ஆக்சிசன் எதிர்மின் அயனி ஓர் ஆல்டாலாக செயலாற்றி மூலக்கூற்றிடை SN2 வினையின் மூலம் , முன்னதாக ஆலசனேற்றம் பெற்ற இடத்தில் உள்ள ஆலசனை இடப்பெயர்ச்சி செய்து ஓர் எப்பாக்சைடை உருவாக்குகிறது. இவ்வினையின் போக்கு ஒரு குறுக்க வினையாகக் கருதப்படுகிறது. ஏனெனில், இரண்டு வினைபடு பொருட்களின் மூலக்கூறுகள் வினைபுரிவதால் ஒட்டுமொத்தமாக ஒரு HCl குறைவு தோன்றுகிறது.

தொடக்கநிலை புரோட்டான் நீக்கம் தோன்றுவதை ஊக்குவிப்பதுதான் இங்கு எசுத்தரின் முதன்மையான வேலையாகும். மற்றும் இதற்காக அடுத்த கார்பனைல் தொகுதியை மாற்றாக பயன்படுத்திக் கொள்ள முடியும். தொடக்கநிலை பொருளானது α-ஆலோ அமைடாக இருக்குமானால் விளைபொருள் α,β- எப்பாக்சி அமைடாக இருக்கும். ஒருவேளை தொடக்கப் பொருளாக α- ஆலோ கீட்டோன் பயன்படுத்தப்பட்டால் விளைபொருள் α,β- எப்பாக்சி கீட்டோன் உருவாகும்.

தொடக்கநிலை புரோட்டான் நீக்கத்திற்காக வேறு பொருத்தமான ஏதாவது ஒரு காரத்தைப் பயன்படுத்த முடியும். இருந்தபோதிலும் இத்தொடக்கப்பொருள் ஓர் எசுத்தராக இருந்தால் , எசுத்தரின் பக்கச் சங்கிலியான அல்காக்சைடு, சாத்தியமான அசைல் பரிமாற்றத்தின் பக்கவிளைவுகளால் ஏற்படும் பிரச்சினைகளைப் பொதுவாகத் தடுக்கும் பொருட்டு அமைந்துள்ளது.

மேற்கோள்கள்
-----------

1. ↑  Newman, M. S; Magerlein, B. J (1949). "The Darzens Glycidic Ester Condensation". *Organic Reactions* **5** (10): 413–440. doi:10.1002/0471264180.or005.10.
2. 1 2 3  Jie Jack Li (2006). "Darzens glycidic ester condensation". *Name Reactions* (3rd. expanded ). Springer-Verlag. பக். 183–184. doi:10.1007/3-540-30031-7. . 
[*தொடர்பிழந்த இணைப்பு*]
3. 1 2  Ballester, Manuel (April 1955). "Mechanisms of The Darzens and Related Condensations Manuel Ballester". *Chemical Reviews* **55** (2): 283–300. doi:10.1021/cr50002a002.
4. ↑  Darzens, G. (1904). "Method generale de synthese des aldehyde a l'aide des acides glycidique substitues" (in French). *Compt. Rend.* **139**: 1214.
5. ↑  Darzens, G. (1905). "Methode generale de synthese des d'esters glycidiques αβ substitues et de cetones" (in French). *Compt. Rend.* **141**: 766.
6. ↑  Darzens, G. (1906). "Condensation glycidique des aldehydes avec l'ether alpha-chloropropionique" (in French). *Compt. Rend.* **142**: 214.
7. ↑  Tung, C. C.; Speziale, A. J.; Frazier, H. W. (June 1963). "The Darzens Condensation. II. Reaction of Chloroacetamides with Aromatic Aldehydes". *The Journal of Organic Chemistry* **28** (6): 1514–1521. doi:10.1021/jo01041a018.
**தாமஸ் ஸ்டான்லி ஹாலண்ட்** (Thomas Stanley Holland, பிறப்பு: 1 சூன் 1996) ஒரு இங்கிலாந்து நாட்டு நடிகர் ஆவார். இவர் இங்கிலாந்தில் உள்ள பிரிட் என்ற பள்ளியில் பட்டம் பெற்றார். இவர் 2016 ஆம் ஆண்டு முதல் கேப்டன் அமெரிக்கா: சிவில் வார், ஸ்பைடர்மேன்: ஹோம்கம்மிங் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம், இசுபைடர்-மேன்: பார் பிரம் ஹோம் (2019) போன்ற திரைப்படங்களில் மாவல் திரைப் பிரபஞ்சம் கதாபாத்திரமான ஸ்பைடர் மேன் (சிலந்தி மனிதன்) என்ற மீநாயகன் கதாபாத்திரத்தில் நடித்ததன் மூலம் எல்லோராலும் அறியப்படும் நடிகர் ஆனார். 2017 ஆம் ஆண்டில் பாஃப்டா ரைசிங் ஸ்டார் விருது வென்றார் என்பது குறிப்பிடத்தக்கது.

ஆரம்ப வாழ்க்கை மற்றும் கல்வி
----------------------------

ஹொலண்ட் 1 சூன் 1996 ஆம் ஆண்டு கிங்ஸ்டன் உப்பின் தேம்ஸ, லண்டனில் பிறந்தார். இவரின் தாயார் நிகோலா எலிசபெத் ஒரு புகைப்பட கலைஞர் மற்றும் தந்தை டோமினிக் ஹாலந்து ஒரு நகைச்சுவையாளர் மற்றும் ஆசிரியர். இவருக்கு மூன்று சகோதரர்கள் உண்டு. இவரின் தந்தை வழி தாத்தா, பாட்டியினர் மாண் தீவு மற்றும் அயர்லாந்து நாட்டை சேர்த்தவர்கள்.

ஹொலண்ட் தனது ஆரம்ப பள்ளி படிப்பை விம்பிள்டன், லண்டனில் உள்ள டான்ஹெட் என்ற ரோமன் கத்தோலிக்க பள்ளியில் படித்தார். அதைத் தொடர்ந்து விம்பிள்டன் உள்ள விம்பிள்டன் கல்லூரியில் 2012 ஆம் ஆண்டு வரையும் கல்வி பயின்றார். தனது பள்ளி காலத்தில் நடனம் மீது ஆர்வம் கொண்ட ஹொலண்ட் வருங்காலத்தில் ஒரு நடனம் ஆடுபவராய் வர வேண்டும் என்று ஆசைப்பட்டார். விம்பிள்டன் கல்லூரியின் பின்னர் அவர் கலை மற்றும் தொழில்நுட்பத்திற்கான பட்டத்தை பிரிட் பள்ளியில் பெற்றார்.

மேற்கோள்கள்
-----------

1. ↑  "Person Details for Thomas Stanley Holland, "England and Wales Birth Registration Index, 1837-2008" — FamilySearch.org". *familysearch.org*.
2. ↑  "Richard and Margaret Povey of Jersey, Channel Islands, UK: Information about Thomas Stanley Holland". Familytreemaker.genealogy.com. 18 December 2012 அன்று பார்க்கப்பட்டது.
3. ↑  Byrne, John (28 June 2017). "Spider-Man star Tom Holland is proud of his Irish roots".
4. ↑  "Tom Holland to play Billy Elliot" பரணிடப்பட்டது 23 சூலை 2010 at the வந்தவழி இயந்திரம், donhead.org.uk; accessed 22 September 2014.

வெளி இணைப்புகள்
---------------

* Tom Holland
* Tom Holland at AllMovie
* ஐ.எம்.டி.பி இணையத்தளத்தில் டாம் ஹாலண்ட்
* டுவிட்டரில் டாம் ஹாலண்ட் Edit this at Wikidata
* The Brothers Trust
* Works by or about Tom Holland in libraries (WorldCat catalogue)
**32-இருமம்** என்பது கணினி கட்டுமானத்தில், 32 இலக்க இருமங்களை அடிப்படையாகக் கொண்டு நினைவகங்களையும், தரவுகளையும் கொண்டுள்ள நுண்செயலிகளையும், நுண்கணினியும் இவ்வகையான கட்டுமானத்தில் இயங்கி வருகின்றவை 32-இருமம் கணினி எனவும் அதற்கு பயன்படுத்தப்படும் மென்பொருட்களும் இதனை அடிப்படையாகக் கொண்டு செயல்படும் மென்பொருட்களை, 32 - இரும மென்பொருள் (ஆங்கிலத்தில் 32 - bit application) என அழைப்பார்கள்.

இந்த 32-இருமத்தினாலான இன்டிசரினுடைய மதிப்பு, 0 முதல் 4 294 967 295 வரை இருக்கும். இவ்வாறு, ஒரு 32-இரும நினைவக முகவரி நுண்சயலியானது நேரடியாக 4 ஜிகாபைட் வரை நினைவகத்தில் இயக்க முடியும்.

கட்டுமானம்
----------

நினைவகம், பிற எண்ணிமசுசுற்று பலகைகள், கணினி மின்/மின்னணு வடங்கள் என முக்கியமானவை அனைத்தும், 32-இரும கணியக் கட்டகத்தின், முதல் பத்தாண்டுகள் (the 1960s to the 1980s) விலை மிக்கதாக இருந்தன. Older
32-இரும முறை பயன்படுத்தப்பட்ட கட்டுமானங்களில் ஐ.பி.எம் நிறுவனத்தின் ஐபிஎம் சிஸ்டம்/360 வகை மிகவும் முன்னோடியானது, அதன்பிறகு டி.இ.சி. நிறுவனத்தின் வேக்ஸ் (VAX), மோட்டோரோலா நிறுவனத்தின் மோட்டோரோலா 68கெ, ஏ.ஆர். எம் கட்டுமானம், இன்டெல் நிறுவனத்தின் ஐஏ-32, மற்றும் ஸ்பார்க் (SPARC)32- இரும பதிப்பு, மிப்ஸ் கட்டுமானம் (MIPS architecture), பவர்பிசி (PowerPC), மற்றும் பிஏ-ரிஸ்க் (PA-RISC) கட்டுமானம் உள்ளிட்டவை 32 - இருமத்தை அடிப்படையாகக் கொண்டு வடிவமைக்கப்பட்டன.

படிமங்கள்
---------

எண்முறை படிமங்களில், 32-இருமம் என்பது 24-இருமம் வண்ணத்தின் ஆழத்தினையும், 8-இருமம் ஆல்பா கலவையையும் குறிக்கிறது.

32- இரும கோப்பு வடிவம்
----------------------

32-இரும கோப்பு வடிவமானது, 32- இருமத்தை(அல்லது 4 பைட்டுகளை) அடிப்படையாகக் கொண்ட ஒரு இரும கோப்பு வடிவமாகும். எ.கா. மேம்படுத்தப்பட்ட மீக்கோப்பு வடிவம் (வின்டோசு மீக்கோப்பு வடிவம்).

மேற்கோள்கள்
-----------

1. ↑  Patterson, David; Ditzel, David (2000). *Readings in Computer Architecture*. San Diego: Academic Press. பக். 136. பன்னாட்டுத் தரப்புத்தக எண்:9781558605398. .

இவற்றையும் பார்க்கவும்
----------------------

* 16 இருமம்
* 16 இரும மென்பொருள்
* 32 இரும மென்பொருள்
* 64 இருமம்

குறிப்புகளும் மேற்கோள்களும்
---------------------------

* Gwennap, Linley (16 February 1995). "Intel’s P6 Uses Decoupled Superscalar Design".

வெளி இணைப்புகள்
---------------

* HOW Stuff Works "How Bits and Bytes work"
* Ken Colburn on LockerGnome.com: *32-Bit Vs. 64-Bit Windows* பரணிடப்பட்டது 2016-03-30 at the வந்தவழி இயந்திரம்
**தேசிய சட்ட சேவைகள் தினம்** 1987 இந்திய சட்ட சேவைகள் அதிகாரிகள் சட்டம் இயற்றப்பட்டதை நினைவுகூர்கிறது.

வரலாறு
------

பல நாடுகளில், சட்ட சேவைகள் பல வகைகளில் வழங்கப்படுகிறது. இந்தியாவில் சட்ட சேவைகள் தேசிய சட்ட சேவை ஆணையத்தின் மூலமாக செயல்படுத்தப்படுகிறது. 

லோக் அதாலத், மத்தியஸ்தம் மற்றும் இலவச சட்ட உதவி போன்ற மாற்று தகராறு தீர்க்கும் முறைகள் வகுக்கப்பட்டுள்ளன.

இருப்பினும் இந்த செயல்முறையை சீராக்க சிறப்பு சட்டங்கள் எதுவும் இயற்றப்படவில்லை. 

1987 அக்டோபர் 11 இல், சட்ட சேவைகள் அதிகாரிகள் சட்டம் இயற்றப்பட்டது. 1995 நவம்பர் 9 இல் நடைமுறைக்கு வந்தது.  இந்தியாவின் தேசிய சட்ட சேவைகள் ஆணையம் (நல்சா) அதன் விதிகளின் கீழ் 1995 டிசம்பர் 5 அன்று அமைக்கப்பட்டது. 

இலவச சட்ட உதவி மற்றும் தேவைப்படுவோருக்கான ஆலோசனை, மத்தியஸ்தம் மூலம் வழக்குகளை தீர்ப்பது மற்றும் இணக்கமான தீர்வு உள்ளிட்ட நடவடிக்கைகளை நல்சா மேற்கொண்டது. 

இது இந்திய நீதிமன்றங்களின் நிலுவையில் உள்ள நிலுவை சுமைகளை குறைப்பதற்கும், தேவைப்படும் வழக்குரைஞர்களுக்கு நீதி கிடைப்பதற்கும் ஒரு தனித்துவமான முயற்சியாகும். 

சட்ட சேவைகள் அதிகாரிகள் சட்டம் இயற்றப்பட்ட நாள் முதன்முதலில் 1995 இல் தேசிய சட்ட சேவைகள் தினமாக கொண்டாடப்பட்டது. ஒவ்வொரு மாநிலத்தின் சட்ட சேவை அதிகாரிகளும் மாநில, மாவட்ட அளவிலான மற்றும் தாலுகா மட்ட நிறுவனங்கள் மூலம் தேசிய சட்ட சேவைகள் தினம் நாள் ஏற்பாடு செய்கிறார்கள். 
[  ]

கொண்டாட்டம்
-----------

சட்ட சேவை அதிகாரிகள் சட்டத்தின் கீழ் உள்ள பல்வேறு விதிகள் மற்றும் வழக்குத் தொடுப்பவர்களின் உரிமை குறித்து மக்களுக்கு விழிப்புணர்வு ஏற்படுத்த சட்ட சேவை நாள் கொண்டாடப்படுகிறது.  ஒவ்வொரு ஆணையமும் லோக் அதாலத்துகள், சட்ட உதவி முகாம்கள் மற்றும் சட்ட உதவி திட்டங்களை ஏற்பாடு செய்கிறது.

குறிப்புகள்
-----------

1. ↑  "Legal Services Day - India held on 9th November every year obeserved as an important day, its details and importance". *targetstudy.com*. 9 November 2018 அன்று பார்க்கப்பட்டது.
2. ↑  "Legal Services Authorities Act, 1987, legal Aid Law in India, Lok Adalat". *www.legalserviceindia.com* (ஆங்கிலம்). 8 November 2018 அன்று பார்க்கப்பட்டது.
3. ↑  "Legal Service Day, Legal Service Day in India, National Legal Service Day, Legal Service". *www.indianmirror.com*. 8 November 2018 அன்று பார்க்கப்பட்டது.
4. ↑  "Legal Services Day 2018 - Date, Objectives, Information". *IndiaCelebrating.com*. 23 December 2016. 9 November 2018 அன்று பார்க்கப்பட்டது.
***ருது சம்ஹாரம்*** (Ṛtusaṃhāra often written ***Ritusamhara***), (தேவநாகரி: ऋतुसंहार; ऋतु ṛtu, "பருவங்கள்"; संहार saṃhāra, "தொகுப்பு") நீண்ட சமசுகிருத மொழி செய்யுள் காவியம் ஆகும். ஆறு தொகுதிகள் கொண்ட ருது சம்ஹாரம் நூல், மாறிவரும் பருவங்களுக்கு ஏற்ப காதலர்கள் வினையாற்றுவது சித்தரிக்கப்படுகின்றன.

காளிதாசர் படைத்த காவியங்களில், ருது சம்ஹாரம் காலத்தால் முந்தியது என வட மொழி இலக்கியவாதிகள் கருதுகின்றனர்.இந்நூலை பருவங்களின் மாலை என்றும் அழைப்பர். 

  

இந்நூலில் இளம் காதலர்களின் சிற்றின்ப காதலை வெளிப்படுத்தும் சிருங்கார ரசம் அதிக அளவில் உள்ளது.

பருவங்கள்
---------

சித்திரை, வைகாசி மாதங்களின் **வசந்த ருது** (இளவேனில் காலம்), ஆனி, ஆடி மாதங்களுக்கான **கிருஷ்ம ருது**, (முதுவேனில்காலம்), ஆவணி மற்றும் புரட்டாசி மாதங்களுக்கான **வர்ச ருது** (மாரிகாலம்), ஐப்பசி மற்றும் கார்த்திகை மாதங்களுக்கான **சரத் ருது** (கூதிர்காலம்), மார்கழி மற்றும் தை மாதங்களுக்கான **ஹேமந்த ருது** (முன்பனிக்காலம்), மாசி மற்றும் பங்குனி மாதங்களுக்கான **சிசிர ருது** (பின்பனிக்காலம்) எனும் ஆறு இந்தியப் பருவங்களை கவிதை நயத்துடன் *ருது சம்ஹாரம்* நூல் விளக்குகிறது.

தழுவல்கள்
---------

நாடக எழுத்தாளரும், இயக்குனருமான *ரத்தன் தியாம்* என்பர், 2002ல் நான்காவது பாரத வர்ணப் பெருவிழாவின் போது, காளிதாசரின் ருது சம்ஹாரம் காவியத்தை தழுவி ஒரு நாடகத்தை அரங்கேற்றினார்.

மொழிபெயர்ப்புகள்
----------------

ருது சம்ஹாரம் காவியத்தை முதன் முதலில், தமிழ் மொழியில் தி. சதாசிவ ஐயர் என்பவர் 1950ல் தமிழ் மொழியில் எழுதி வெளியிட்டுள்ளார். இக்காவியம் ஆங்கிலம், இந்தி, மராத்தி, தெலுங்கு, வங்காள மொழி மற்றும் கன்னட மொழிகளில் மொழிபெயர்க்கப்பட்டுள்ளது.

மேற்கோள்கள்
-----------

1. ↑  *Ritusamhara*, transl. Manish Nandy, Dialogue Publications, Calcutta, 1970
2. ↑
3. ↑  *Kalidasa*, K. Krishnamoorthy, Sahitya Akademi 1994
4. ↑  Kavita Nagpal (16 April 2002). "BHARAT RANG MAHOTSAV : A RETROSPECTIVE". Press Information Bureau (Govt. of India).

|  |  |
| --- | --- |
| Search Wikisource | சமசுகிருதம் விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**Ṛtusaṃhāra in Sanskrit Text** |

வெளி இணைப்புகள்
---------------

* Transliterated text பரணிடப்பட்டது 2007-06-09 at the வந்தவழி இயந்திரம் at GRETIL
* Online literal translation by Desiraju Hanumanta Rao
* *The Seasons*, selected verses translated into English verse by Arthur W. Ryder
* மகாகவி காளிதாசனின் ருது சம்ஹாரம்
* Ritusamhaaram
* Full text of "Kalidasa Krishnamoorthy K. Sahitya Akademi"


| * பா
* உ
* தொ
காளிதாசனின் படைப்புகள் |
| --- |
| நாடகம் | 
* *மாளவிகாக்கினிமித்திரம்*
* *சாகுந்தலம்*
* *விக்கிரமோவர்சியம்*

 |
| கவிதைகள் | 
* *இரகுவம்சம்*
* *குமாரசம்பவம்*
* *ருது சம்மாரம்*
* *மேகதூதம்*

 |
**ஜேக்கே இவ் குஸ்மோவ்** (*Jacques-Yves Cousteau*, 11 ஜூன் 1910 – 25 ஜூன் 1997)  என்பவர் ஒரு பிரெஞ்சு கடற்படை அதிகாரி, ஆய்வாளர், பாதுகாவலர், திரைப்படத் தயாரிப்பாளர், புதுமைப்பித்தர், அறிவியலாளர், ஒளிப்படக் கலைஞர், எழுத்தாளர், ஆராய்ச்சியாளர் ஆவார். இவர் நீர் நுரையீரலை (நீரில் சுவாசிக்கப்பயன்படும் கருவி) இன்னொருவருடன இணைந்து உருவாக்கினார். கடல் பாதுகாப்பிற்கு ஒரு முன்னோடியாக இருந்தார். மேலும் பிரான்சிய அகாதமியின் உறுப்பினராக இருந்தார்.

குஸ்மோவ் தனது கடல் நீரடி ஆராய்ச்சி குறித்து தொடர்ச்சியாக பத்தகங்கள் எழுதினார். அந்தவரிசையில் மிகவும் வெற்றிகரமான அவரது முதல் புத்தகமான *தி சைலண்ட் வேர்ல்ட்: அ ஸ்டோரி ஆஃப் அண்டர்சீ டிஸ்கவரி அண்ட் அட்வென்ச்சர்* 1953 இல் வெளியிடப்பட்டது. குஸ்மோவ் திரைப்படங்களையும் இயக்கியுள்ளார், குறிப்பாக இவரது முதல் புத்தகத்தில் உள்ளவற்றைத் தழுவி *தி சைலண்ட் வேர்ல்ட்* என்ற ஆவணப்படத்தை எடுத்தார். இது 1956 கேன்ஸ் திரைப்பட விழாவின் உயர் விருதான பாம் டி'ஓரை வென்றது. 2004 ஆம் ஆண்டில் *பாரன்ஹீட் 9/11* ஆவணப்படத்துக்காக மைக்கேல் மூர் பாம் டி'ஆர் விருதை வெல்லும் வரை, ஆவணப்படத்திற்காக அந்த விருதை வென்ற ஒரே நபராக இவர் இருந்தார்.

குறிப்புகள்
-----------

1. ↑  "Cousteau Society". 25 January 2009 அன்று மூலம் பரணிடப்பட்டது. 12 September 2013 அன்று பார்க்கப்பட்டது.
**தேசிய காட்டெருமை நாள்** (*National Bison Day*) என்பது அமெரிக்கக் காட்டெருமையின் முக்கியத்துவத்தின் வருடாந்திர கொண்டாட்டமாகும். தேசிய காட்டெருமை நாளினை அதிகாரப்பூர்வமாக அங்கீகரித்து கூட்டாட்சி சட்டத்தை இயற்றுவதற்கான பிரச்சாரம் நடந்தது. இதற்கானச் சட்டம் இதுவரை நிறைவேற்றப்படவில்லை என்றாலும், ஐக்கிய அமெரிக்க மூப்பவையில் 2013 முதல் இந்நாளைக் கொண்டாட அங்கீகரித்து ஒரு தீர்மானத்தை நிறைவேற்றியுள்ளது.

அமெரிக்கக் காட்டெருமைகளைப் பாதுகாப்பதில் ஈடுபட்டுள்ள இடங்களில் இந்நாள் கொண்டாடப்படுகிறது. இந்நாள் தொடர்பான நிகழ்வுகள் மற்றும் கொண்டாட்டங்களை ஏற்பாடு செய்தல், நிதியுதவி செய்தல் மற்றும் கலந்துகொள்வதுடன், பியர்ட்சு பார் காட்டெருமை பிரச்சாரம் தேசிய காட்டெருமை நாளினை கொத்துக்குறி மற்றும் தற்படம் மூலம் சமூக ஊடகங்களில் விவாதிக்க ஆதரவாளர்களை ஊக்குவித்தது.

சட்டம்
------

பல ஆண்டுகளாக, காட்டெருமை ஆதரவாளர்கள் அமெரிக்கக் காட்டெருமைகளை "அமெரிக்காவின் தேசிய பாலூட்டியாக" மாற்ற "வோட் காட்டெருமை" பிரச்சாரத்தைத் தொடர்ந்தனர். ஒவ்வொரு ஆண்டும் நவம்பர் மாதம் முதல் சனிக்கிழமையினை தேசிய காட்டெருமை நாளினை அதிகாரப்பூர்வமாக அறிவித்தனர். சமீப ஆண்டுகளில் செனட்டர்கள் மைக் என்சி (ஆர்-டபிள்யூஒய்) மற்றும் ஜோ டோனெல்லி (டி-ஐஎன்) ஆகியோர் தலைமையில் ஒவ்வொரு ஆண்டும் இந்நாள் குறித்த தீர்மானத்தை நிறைவேற்றுவதன் மூலம் ஐக்கிய அமெரிக்க மூப்பவை தனது ஒப்புதலைக் காட்டியது. மே 9, 2016 அன்று, அமெரிக்க அதிபர் ஒபாமா தேசிய காட்டெருமை மரபுச் சட்டத்தில் கையெழுத்திட்டார். இது அதிகாரப்பூர்வமாக அமெரிக்கக் காட்டெருமையை அமெரிக்காவின் தேசிய பாலூட்டியாக மாற்றியது.

மேற்கோள்கள்
-----------

1. ↑  "Vote Bison: Elect Our National Mammal!". *VoteBison.org*. Vote Bison Coalition. 2016. 2016-01-05 அன்று பார்க்கப்பட்டது.
2. ↑  "Happy National Bison Day!". *National Bison Association*. 7 November 2015. 24 February 2016 அன்று பார்க்கப்பட்டது.
**பாவைக்கொட்டிலார்** சங்ககாலப் புலவர்களில் ஒருவர்.   

அகநானூறு 336 எண்ணுள்ள ஒரே ஒரு பாடல் இவரால் பாடப்பட்டதாகச் சங்கநூல் தொகுப்பில் உள்ளது.

இவரது பாடல் செய்தி
------------------

பரத்தையரில் நயப்புப் பரத்தை, இற்பரத்தை என்னும் பிரிவு உண்டு. நயப்புப் பரத்தையானவள் இப்பாடலில் இற்பரத்தை முன் வஞ்சினம் கூறுவதாக இந்தப் பாடல் அமைந்துள்ளது. 

### துறை கேழ் ஊரன்

பெண் நீர்நாய் அகன்ற சேம்பு இலையின் கீழ் பறழ் குட்டி போட்டிருந்தது. குட்டிகளுக்கு உணவாக ஆண் நீர்நாய் வளை மீனோடு போராடிக்கொண்டிருந்தது.
#### நுண் செயல் அங் குடம்

நுண்ணிய வேலைப்பாடமைந்த அழகிய குடத்துடன் சென்ற மகளிர் நீர் முகந்த பின் நீர்நாயும் வாளைமீனும் போராடியதைப் பார்த்துவிட்டனர். அவற்றின் போராட்டத்துக்கு இடையூறு செய்ய விரும்பவில்லை.
##### குரவை

எனவே, தங்கள் நிறைகுடத்தை இறக்கிக் காஞ்சிமரத்தடியில் வைத்துவிட்டுக் குரவை ஆடினர். வேடிக்கைப் பார்த்துக்கொண்டே ஆடினர்.
##### துணங்கை

நீராட்டு விழாவின்போது ஆணும் பெண்ணும் சேர்ந்து துணங்கை ஆடுவர்.
##### நெருஞ்சி போல

நயப்புப் பரத்தை வஞ்சினம் கூறுகிறாள். சுட்டெரிக்கும் சூரியனையே பார்த்துக்கொண்டிருக்கும் நெருஞ்சிப் பூ போல அவனை என்னையே பார்த்துக்கொண்டிருக்கச் செய்வேன் என்கிறாள் நயப்புப்பரத்தை.
##### பாகனும் கொல்களிறும்

பாகன் அங்குசத்தால் குத்தும்போது சினம் கொண்டாலும் யானை பாகனுக்கு அடங்கி நடப்பது போல அவனை எனக்கு அடங்கி நடக்கும்படி செய்வேன் என்கிறாள் நயப்புப்பரத்தை.

ஆரியர் படை
----------

என்னைச் சுற்றிச் சுற்றி அவன் வரும்படி செய்யாவிட்டால், ஆரியர் படை உடைந்தது போல என் தோள்வளை உடைந்து விழட்டும் என்று வஞ்சினம் கூறுகிறாள்.

வல்லம் என்னும் ஊருக்குப் புறத்தே இருந்த காவற்காட்டில் ஆரியர்படை தாக்கியது. சோழர் படையானது, வேல், வில் அம்பு, தோல் ஆகிய போர்க்கருவிகளுடன் எதிர்கொண்டது. சோழர்க்கு எதிர்நிற்க முடியாமல் ஆரியர் படை உடைந்தது.
**அல்பைன்** (**Alpine**) ஐரோப்பாவின் மேற்கில் உள்ள ஆல்ப்ஸ் மலைத்தொடர்களால் சூழப்பட்ட எட்டு அல்பைன் நாடுகளைக் குறிக்கிறது. அல்பைன் பிரதேசங்களில் கோடைக்காலத்தில் குறைந்த வெப்பமும், குளிர்காலத்தில் அதிக பனியும் கொண்டது. எனவே உலகில் இது போன்ற தட்பவெப்ப நிலைகளைக் கொண்டுள்ள இடங்களை அல்பைன் தட்பவெப்பப் பகுதிகள் என புவியியலாளர்கள் மற்றும் சுற்றுச்சூழலியாளர்கள் குறிப்பிடுவர். இமயமலைத் தொடர்களில் அமைந்த வடக்கு நிலங்கள், திபெத், வடக்கு நேபாளம் போன்ற பகுதிகள் அல்பைன் தட்பவெப்பம் கொண்டுள்ளது.

சில நேரங்களில் **அல்பைன்**  என்பது கீழ்கண்டவற்றையும் குறிக்கும்:

உயிரியல்
--------

* அல்பைன் ஆடு
* அல்பைன் செடி
* அல்பைன் மனித இனக்குழுக்கள்
* அல்பைன வண்ணத்துப் பூச்சி

சுற்றுச்சூழல் அறிவியல்
----------------------

* அல்பைன் தட்பவெப்பம்

இடங்கள்
-------

### ஆஸ்திரேலியா

* அல்பைன், நியூ சவுத் வேல்ஸ் (தெற்கு மேட்டு நிலத்தில் உள்ள ஒரு கிராமம்)
* அல்பைன் தேசியப் பூங்கா

இதனையும் காண்க
--------------

* அல்பைன் தட்பவெப்பம்
* கோப்பென் காலநிலை வகைப்பாடு
* மான்ட்டேன்
* அல்பைன் தூந்திரம்
* துருவத் தட்பவெப்பம்
* மர வரிசை

மேற்கோள்கள்
-----------

1. ↑  EUSALP - EU STRATEGY FOR THE ALPINE REGION
சமயமின்மை, இறைமறுப்பு, அஞ்ஞானவாதம் ஆகியவை முக்கிய நம்பிக்கைகளான இஸ்லாம் மற்றும் கிறிஸ்தவத்துடன் அல்பேனியர்களிடையே உள்ளன. பெரும்பான்மையான அல்பேனியர்கள் மதச்சார்பற்ற வாழ்க்கையை நடத்துகிறார்கள். அவர்களின் வாழ்க்கை முறையை வடிவமைக்க அல்லது நிலைநிறுத்த சமயக் கருத்துக்களை நிராகரிக்கின்றனர்.

உதுமானியப் பேரரசின் பிற்பகுதியில், அல்பேனிய தேசியவாதத்தின் எழுச்சியின் பின்னணியிலும் அல்பேனியாவில் மதகுரு எதிர்ப்பு பின்னனியிலும் சமயமின்மை அல்பேனியாவில் எழுந்தது. இக்காலகட்டத்தில் எழுத்தாளர்கள் மதத்திற்கு எதிரான தூண்டுதலைப் பயன்படுத்தியிருந்தாலும், மதத்தை கைவிடுவதற்கான முதல் பொது பரிந்துரை பேசுதல் 1934 இல் இசுமெட் டோடோவினாலும், அதைத் தொடர்ந்து 1935 இல் அனசுடாசு பிளாசரியின் படைப்புகள் மூலமும் இடம்பெற்றது.

உசாத்துணை
---------

1. ↑  Bogdani, Mirela; Loughlin, John (2007). *Albania and the European Union: The Tumultuous Journey Towards Integration and Accession*. I.B.Tauris. பக். 34. பன்னாட்டுத் தரப்புத்தக எண்:978-1-84511-308-7. .
2. ↑  "Religious Tolerance in Albania" (PDF). 27 October 2018 அன்று மூலம் (PDF) பரணிடப்பட்டது. 30 May 2018 அன்று பார்க்கப்பட்டது.
பாவ்லோ பான்சேரி, புகைப்படம் - டா காசோ 1878 வெளியீடு
**பாவ்லோ பான்சேரி** (*Paolo Panceri*; 1833, மிலன் - 1877, நாபொலி) இத்தாலிய இயற்கை ஆர்வலர் ஆவார். இவர் பான்சாரி பாவியா பல்கலைக்கழகத்தில் மருத்துவத்தில் பட்டம் பெற்றார். பின்பு தனது ஆராய்ச்சியை அங்கு தொடங்கினார். 1861ஆம் ஆண்டில் நேபிஸ்சு பல்கலைக்கழக ஒப்பீட்டு உடற்கூறியல் துறையின் தலைவரானார். அவர் அங்குள்ள விலங்கியல் அருங்காட்சியகத்தின் இயக்குநராக பணிபுரிந்தார். இவர் பரிணாமக் கோட்பாடுகளின் உண்மைத் தன்மையில் கவனமாக இருந்தார். நேபிள்சில் உள்ள ஸ்டேசியோன் ஜூலொஜிகா அன்டன் டோன் (தோர்ன் டார்வினியன் கோட்பாட்டாளர்) அமைய அடித்தளமிட்டவர். இவருடைய ஆய்வுகளான கடலில் காணப்படும் முதுகெலும்பற்றவற்றின் உயிரிவளி ஒளிஉமிழ்வு, ஆம்பியாக்சின் ஆய்வுகள் இத்தாலிய ஆய்வுகளை வெளிநாடுகள் உற்றுநோக்கும் வண்ணம் செய்தது. 1874ஆம் ஆண்டில் எகிப்துக்கான பயணத்திற்காகப் பணம் செலுத்துவதற்காகத் தனது புத்தகங்களையும் அறிவியல் ஆவணங்களையும் பிப்லியோடெகா யுனிவர்சிட்டேரியா டி நாப்போலிக்கு விற்றார். இயற்கை அறிவியல் மற்றும் ஒப்பீட்டு உடற்கூறியலில் பத்தொன்பதாம் நூற்றாண்டில் மாதிரி நூலகம் அமைக்க இவை முன்மாதிரியாக அமைந்தது. கார்லோ எமெரி, லியோபோல்டோ மேகி மற்றும் அன்டோனியோ டெல்லா வால்லே முதலானோர் பான்சேரியின் மாணவர்களாவர். இவர் தனது 44 வயதில் இறந்தார்.

பணிகள்
------

* *Prelezione al corso di anatomia comparata nella R. Università di Pavia* (Milano 1861);
* *Note di Anatomia comparata, raccolte dalle lezioni del prof. Paolo Panceri da Antonio Della Valle* (Napoli 1875);
* *Speranze nell’avvenire delle scienze naturali*. Discorso inaugurale (Napoli 1875).

மேற்கோள்கள்
-----------

* A. Borrelli 1991 Paolo Panceri nella Napoli del secondo Ottocento, *Fridericiana*, 1990–91, n. 2, pp. 93–113
* A. Borrelli,1992 Due lettere di Paolo Panceri a Luigi Settembrini, «Fridericiana», 1992–93, n. 4, pp. 99–105
* A. Borrelli, 2000 Paolo Panceri, Anton Dohrn e la fondazione della Stazione Zoologica di Napoli, *Giornale critico della filosofia italiana*, LXXIX (LXXXI), fasc. II-III, 2000, pp. 431–447
* P. Battaglini, Storia della zoologia napoletana, (Napoli 2008), pp. 63–66.

வெளி இணைப்புகள்
---------------

* Paolo Panceri Gruppo di ricerca sulle Biblioteche filosofiche private in età moderna

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* இத்தாலி
* Vatican
	+ 2

 |
| கலைஞர் | 
* Scientific illustrators

 |
| மக்கள் | 
* இத்தாலிய மக்கள்
* Deutsche Biographie

 |
| மற்றவை | 
* IdRef

 |
**அக்கல்கோட் தாலுகா** (**Akkalkot Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிட நகரம் அக்கல்கோட் ஆகும். இத்தாலுகா 7 குறுவட்டங்களையும், 3 நகரங்களையும், 138 வருவாய் கிராமங்களையும் கொண்டுள்ளது. 2011-ஆம் ஆண்டின் கணக்கெடுப்பின் படி 1413.97 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 222 பேர் வீதம் வாழ்கின்றனர். 79.76% மக்கள் கிராமபுறங்களில் வாழ்கின்றனர்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 59974 வீடுகளைக் கொண்ட அக்கல்கோட் தாலுகாவின் மொத்த மக்கள் தொகை 314570 ஆகும். மக்கள் தொகையில் ஆண்கள் 161314 மற்றும் 153256 பெண்கள் ஆக உள்ளனர். பாலின விகிதம் 1000 ஆண்களுக்கு 950 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 41,721 - 13.26% ஆகும். சராசரி எழுத்தறிவு 60.39% ஆகும். பட்டியல் மக்கள் மற்றும் பழங்குடிகள் முறையே 15.53% மற்றும் 3.26% ஆகவுள்ளனர். இதன் மக்கள் தொகையில் இந்துக்கள் 82.83%, இசுலாமியர்கள் 16%, பௌத்தர்கள் 0.77%, சமணர்கள் 0.27%, கிறித்துவர்கள் 0.06% மற்றும் பிறர் 0.07% ஆக உள்ளனர்.

இதனையும் காண்க
--------------

* அக்கல்கோட்
* அக்கல்கோட் இராச்சியம்
* சோலாப்பூர் மாவட்டம்

மேற்கோள்கள்
-----------

1. 1 2  "Statistics" (PDF). *solapur.gov.in*.
2. 1 2  "Census statistics" (PDF). *solapur.gov.in*.
3. ↑  "Census statistics" (PDF). *solapur.gov.in*.
4. ↑  Akkalkot Taluka Population Census 2011

வெளி இணைப்புகள்
---------------

* The official website of Solapur district
* Barshi Tehsil on Biond
பனைராவின் இடிபாடுகள் சில. 
 மேற்கு சஹாரா பாலைவனத்தின் வர்த்தக வழிகள் சி. 1000-1500. (தங்கப் புலங்கள் வெளிர் பழுப்பு நிற நிழலால் குறிக்கப்படுகின்றன). 
 கேரவன் நகரமான ஹத்ராவின் இடிபாடுகள் 2 ஆம் நூற்றாண்டில் செழித்து வளர்ந்தன  
**கேரவன் நகரம்** (ஆங்கிலம்: Caravan city) என்பது ஒரு பெரிய திரான்ஸ்-பாலைவன வர்த்தக பாதையில் அமைந்துள்ள மற்றும் அதன் இருப்பிடத்திலிருந்து அதன் செழிப்பைப் பெறும் நகரமாகும்.  பழங்காலத்தின் சிறந்த அறிஞர் மைக்கேல் ரோஸ்டோவ்ட்ஸெஃப் என்பவரால் இந்த சொல் உருவாக்கப்பட்டது என்று நம்பப்படுகிறது, *ஓ பிளிஜ்னெம் வோஸ்டோக் என்ற* அவரது *படைப்பிற்காக*, ஆங்கிலத்தில் முதன்முறையாக கிளாரண்டன் பிரஸ் 1932 இல் *கேரவன் நகரங்கள் என வெளியிட்டது*. ரோட்ஸ், சைப்ரஸ் மற்றும் மைசீனியன் கிரீஸ் ஆகியவை கேரவன் நகரங்கள் அல்ல என்று மொழிபெயர்ப்பிலிருந்து நீக்கப்பட்ட பின்னர், "கிழக்கிற்கு அருகில் "பெட்ரா, ஜெராஷ், பல்மைரா மற்றும் துரா ஆகியோருடன் இந்த படைப்பின் ஆங்கில மொழிபெயர்ப்பு முக்கியமாக கையாளப்பட்டது.   துராவும் பின்னர் ஒரு கேரவன் நகரத்தை விட அதிகமாக கருதப்படுகிறது. 

பிற கேரவன் நகரங்களில் சில ஜோர்டானில் அரோயர்,  ஈராக்கில் ஹத்ரா,  மவுரித்தேனியா உள்ள ஊயுலாட்டா , சிரியாவில் திமிஷ்கு, மற்றும் உஸ்பெகிஸ்தானில் சமர்கந்து .அடங்கும் 

ரோமானிய மற்றும் பாரசீக சாம்ராஜ்யங்களுக்கிடையேயான சிறிய வர்த்தக நாடுகள் படிப்படியாக இருவரால் உள்வாங்கப்பட்டதால், அருகிலுள்ள கிழக்கின் கேரவன் நகரங்கள் குறைந்துவிட்டன, மேலும் "சுவர் மனநிலை" ஆதிக்கம் செலுத்தியது, அதாவது தற்காப்பு அமைப்புகளின் கட்டுமானம் (ரோமன் சுண்ணாம்புகள் மற்றும் பாரசீக பாதுகாப்பு கோடுகள் ) மற்றும் நிசிபிஸ் நகரம் என்ற ஒரு புள்ளியின் மூலம் வர்த்தகத்தை செயல்படுத்துதல்.

மேலும் காண்க
------------

* பிரயாணக்
* பட்டு வழி

குறிப்புகள்
-----------

1. 1 2  Schmitt, Rüdiger. "HATRA". *www.iranicaonline.org*. Encyclopaedia Iranica. 16 March 2019 அன்று பார்க்கப்பட்டது.
2. ↑  "Late Antinquity" by Richard Lim in *The Edinburgh Companion to Ancient Greece and Rome*. Edinburgh: Edinburgh University Press, 2010, p. 115.
3. ↑  Rostovtzeff, M. (1932) *Caravan Cities*. Translated by D. & T. Talbot Rice. Oxford: Clarendon Press, 1932, p. v.
4. ↑  Palmyra as a Caravan City Albert E. Dien, Walter Chapin Simpson Centre for the Humanities, Washington University, 2013. Retrieved 27 October 2013. Archived here.
5. ↑  Pierre Leriche, D. N. MacKenzie, "Dura Europos", *Encyclopaedia Iranica*, December 15, 1996, last updated December 2, 2011.
6. ↑  Anatomy of a Caravan City: Aroer on the South Arabian Trade Route by Yifat Thareani-Sussely. Israel Antiquities Authority, 2013.
7. ↑  Bowman, Alan; Garnsey, Peter; Cameron, Averil (2005) (in en). *The Cambridge Ancient History: Volume 12, The Crisis of Empire, AD 193-337*. Cambridge University Press. பக். 473. பன்னாட்டுத் தரப்புத்தக எண்:9780521301992. .

மேலும் படிக்க
-------------

* Sommer, Michael. *Hatra. History and culture of a caravan city in Roman-Parthian Mesopotamia*. Mainz, 2003. ISBN 3-8053-3252-1
**அபூதாவூத் சுலைமான் இப்னு அல் அஸ்ஹத் அல் அஜ்தி அஸ் சிஸ்தானி**  (Abu Dawud Sulaymān ibn al-Ash‘ath al-Azdi as-Sijistani அரபு மொழி: أبو داود سليمان بن الأشعث الأزدي السجستاني‎), பொதுவாக **இமாம் அபூதாவூத்** என அழைக்கப்படுகிறார். இவர் பாரசீக இஸ்லாமிய அறிஞர், குறிப்பாக முஹதீத் ( ஹதீஸ் கலை அறிஞர் ) ஆவார். ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த சுனன் அபூதாவூத் ஹதீஸ் நூல் மிகவும் நம்பகமான ஹதீஸ் தொகுப்பாக கருதப் படுகிறது..

பிறப்பு
-------

சிஸ்தான் என்ற ஊரிலே இ.நா 202வது ( கி.பி. 817 ) வருடத்தில் பிறந்தார். சஜஸ்தான் என்ற நகரில் பிறந்தமையால் அபூதாவூத் சஜஸ்தானீ என்று அழைக்கப்படுகிறார். அஷ்அஸ் என்பவர் இவர்களின் தகப்பனாராவார். இவரது இயற்பெயர் சுலைமான்.

கல்வி
-----

இமாம் அபூதாவூத் சிறுவயதிலேயே பத்திசாலியாகவும் திகழ்ந்தார். ஹதீஸ் துறையில் துரிதமாகச் செயல்பட்டதால் அறிஞர்களைச் சந்திக்கும் வாய்ப்பு இமாம் அபூதாவூதிற்குக் கிடைத்தது. ஹதீஸ் துறையிலும் மார்க்கச் சட்டத் துறையிலும் பெரும் பங்கு வகித்தார்.

ஹதீஸ் தொகுப்பு
--------------

அவர் மொத்தம் 21 புத்தகங்களை எழுதியுள்ளார். மிக முக்கியமான சில:

* சுனன் அபூதாவூத் ஹதீஸ் நூல்--4,800 ஹதீஸ்கள் கொண்ட, அவருடைய முக்கியமான ஹதீஸ் தொகுப்பாக இருக்கிறது.
* கிதாப் அல்-மராசில்-- 600 முர்சல் ஹதீஸ்கள் பட்டியலிடுகிறது.
* தனது சுனன் அபூதாவூதை விவரித்து மக்காவின் குடிகளுக்கு எழுதிய கடிதமான "ரிசாலத் அபூதாவூத் இலா அஹ்லிகி மக்கா".

கல்விக்காகப் பயணித்த ஊர்கள்
---------------------------

தன்னுடைய 18 வது வயதிலே கல்விக்காக பல ஊர்களுக்குப் பயணிக்க ஆரம்பித்தார். ஈராக், கூஃபா, பசுரா , ஷாம், ஜஸீரா, ஹிஜாஸ், எகிப்து, ஹுராஸான், சஜஸ்தான், ரய் ஆகிய ஊர்களுக்குப் பயணம் செய்துள்ளார்.

ஆசிரியர்கள்
-----------

இமாம் அஹ்மத், அலீ பின் மதீனி, யஹ்யா பின் மயீன், முஹம்மத் பின் பஷ்ஷார் மற்றும் பலர்.

இவரது மாணவர்கள்
---------------

இமாம் திர்மிதி, இமாம் நஸாயீ, இப்னு அபித்துன்யா, அபூ உவானா, இப்ராஹிம் பின் ஹம்தான் மற்றும் பலர்.

இறப்பு
------

இமாம் அபூதாவூத் 73 ஆம் வயதில் பசுரா நகரில் 11 ம் தேதி ஷவ்வால் மாதம் இ.நா 275 ( கி.பி. 888) இல் இறந்தார்.

மேற்கோள்கள்
-----------

1. ↑  Al-Bastawī, ʻAbd al-ʻAlīm ʻAbd al-ʻAẓīm (1990). *Al-Imām al-Jūzajānī wa-manhajuhu fi al-jarḥ wa-al-taʻdīl*. Maktabat Dār al-Ṭaḥāwī. பக். 9.
2. ↑  Various Issues About Hadiths
3. ↑  "Imam Abu Dawud". *www.sunnah.org*. 2018-02-15 அன்று மூலம் பரணிடப்பட்டது. 2016-02-21 அன்று பார்க்கப்பட்டது.
4. ↑  "Translation of the *Risālah* by Abū Dāwūd". 2009-08-19 அன்று மூலம் பரணிடப்பட்டது. 2017-01-16 அன்று பார்க்கப்பட்டது.
தமிழ் இலக்கணத்தில் **மாராய வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "மாராயம்" என்பது ஒரு வகைச் சிறப்பு விருது. மன்னனிடமிருந்து இவ்வகை விருது பெறும் வீரர்களின் தன்மையைப் பொருளாகக் கொள்வதால் இத்துறை "மாராய வஞ்சி" எனப் பெயர் பெற்றது.

இதனை விளக்க, வீரம் மிக்க மன்னனால் சிறப்புச் செய்யப் பெற்றவரும், வெற்றியை வழங்கும் வேற்படையைக் கையில் ஏந்தியவருமான வீரர்களின் நிலையைக் கூறுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*மற வேந்தனின் சிறப் பெய்திய"*
*விறல் வேலோர் நிலையுரைத் தன்று*

எடுத்துக்காட்டு
---------------

*நேராரம் பூண்ட நெடுந்தகை நேர்கழலான்*
*சேரார்முனை நோக்கிக் கண்சிவப்பப் - போரார்*
*நறவேய் கமழ்தெரியல் நண்ணார் எறிந்த*
*மறவேல் இலைமுகந்த மார்பு*
- புறப்பொருள் வெண்பாமாலை 43.

குறிப்பு
--------

1. ↑  இராமசுப்பிரமணியன், வ. த. 2009. பக். 75

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
2016இல் மாட்சுடா
**மாரி ஜே. மாட்சுடா** ( *Mari J. Matsuda* ) (பிறப்பு 1956) ஒரு அமெரிக்க வழக்கறிஞரும், ஆர்வலரும், மனோவாவில் உள்ள ஹவாய் பல்கலைக்கழகத்தில் உள்ள வில்லியம் எஸ். ரிச்சர்ட்சன் சட்டப் பள்ளியின் சட்டப் பேராசிரியரும் ஆவார்  1998 ஆம் ஆண்டு லாஸ் ஏஞ்சல்ஸ் சட்டப் பள்ளியின் கலிபோர்னியா பல்கலைக்கழகத்தில், அமெரிக்காவில் முதல் பதவியேற்ற பெண் ஆசிய அமெரிக்க சட்டப் பேராசிரியராகவும், அதன் தொடக்கத்திலிருந்து விமர்சன இனக் கோட்பாட்டின் முன்னணி குரல்களில் ஒருவராகவும் இருந்தார். 2008 இலையுதிர்காலத்தில் ஜார்ஜ்டவுன் பல்கலைக்கழக சட்ட மையத்தில் பேராசிரியராக இருந்தார். இவர் கொடுமைகள், அரசியலமைப்புச் சட்டம், சட்ட வரலாறு, பெண்ணியக் கோட்பாடு, விமர்சன இனக் கோட்பாடு மற்றும்குடிசார் மற்றும் அரசியல் உரிமைகள் சட்டம் ஆகிய துறைகளில் நிபுணத்துவம் பெற்றுள்ளார்.

பல்கலைக்கழகங்களில் முக்கிய பேச்சாளராக, அடிக்கடி விரிவுரை ஆற்றியுள்ளார். சமத்துவம் மற்றும் நேர்மைக்கான செவ்ரான்-டெக்சாகோ பணிக்குழுவின் குழு உறுப்பினராக, இவர் 2002 இல் அதன் இறுதி அறிக்கையை ஒருங்கிணைத்தார். மேலும் 2003 அமெரிக்க சட்டப் பள்ளிகள் மாநாட்டில் சங்கத்தின் அமெரிக்க சட்ட ஆசிரியர்களின் மனித உரிமைகள் விருதைப் பெற்றார்.

மைக்ரோனேசியா மற்றும் தென்னாப்பிரிக்கா போன்ற பல்வேறு நாடுகளில் நீதித்துறை பயிற்சி ஆலோசகராகவும் பணியாற்றினார். மேலும் இவரது பணி மாநில உச்ச நீதிமன்ற கருத்துக்களில் மேற்கோள் காட்டப்பட்டுள்ளது. தேசிய ஆசிய பசிபிக் சட்டக் கூட்டமைப்பு மற்றும் Ms. இதழ் உள்ளிட்ட சமூக நீதி அமைப்புகளின் தேசிய ஆலோசனைக் குழுவில் இவர் பணியாற்றுகிறார். மானுவல் ஃபிராகன்டே உச்சரிப்பு பாகுபாடு வழக்கு மற்றும் பிறவற்றின் பிரதிநிதித்துவத்திற்காக இவர் ஏ. இதழால் மிகவும் செல்வாக்கு மிக்க 100 ஆசிய அமெரிக்கர்களில் ஒருவராக அங்கீகரிக்கப்பட்டார்.   ] நீதிபதி ரிச்சர்ட் போஸ்னர், மாரி மாட்சுடாவை நீடித்த செல்வாக்கு கொண்ட அறிஞர்களில் ஒருவராக பட்டியலிடுகிறார்.

சான்றுகள்
---------

1. ↑  Ko, Lisa, "Opinions: the Myth of the Interchangeable Asian," *The New York Times,* October 14, 2018
2. ↑  
"100 most influential Asian Americans for the Decade". *A. Magazine*. எண். Oct/Nov 1999. pp. 79–122. April 10, 2018 அன்று பார்க்கப்பட்டது.
3. ↑  Posner, Richard; Landes, William (1995). "Heavily Cited Articles in Law". *Chicago-Kent Law Review* **71** (825). .
**கிரிதர் கமாங்** (Giridhar Gamang)(பிறப்பு 8 ஏப்ரல் 1943) என்பவர் இந்திய தேசிய காங்கிரசின் முன்னாள் தலைவர் மற்றும் ஒடிசாவின் முன்னாள் முதலமைச்சர் ஆவார். இவர் 2015-ல் பாரதிய ஜனதா கட்சியில் இணைந்தார். இவர் ஒடிசாவின் ராயகடா மாவட்டத்தில் உள்ள திபிரிசிங்கி கிராமத்தில் பிறந்தார். 1972ல், கோராபுட்டில் இருந்து 5வது மக்களவைக்கு முதல்முறையாகத் தேர்ந்தெடுக்கப்பட்டார். இதனைத் தொடர்ந்து, 1977, 1980, 1984, 1989, 1991, 1996, 1998 மற்றும் 2004 ஆகிய ஆண்டுகளில் மக்களவைக்கு மீண்டும் மீண்டும் தேர்ந்தெடுக்கப்பட்டார். மேலும் இவர் 17 பிப்ரவரி 1999 முதல் 6 திசம்பர் 1999 வரை ஒடிசாவின் முதலமைச்சராகவும் இருந்துள்ளார்.

இவரது மனைவி ஹேமா கமாங் ஆவார். கிர்தர் கமாங் ஒடிசாவின் முதலமைச்சராக இருந்தபோது, ஹேமா கமாங், 1999ஆம் ஆண்டு நடைபெற்ற இந்தியாவின் 13வது மக்களவைக்கு நடந்த தேர்தலில் கோராபுட் தொகுதியிலிருந்து வெற்றி தேர்ந்தெடுக்கப்பட்டார்.

1998ஆம் ஆண்டில், கமாங் 12வது நாடாளுமன்ற உறுப்பினராக இருந்தபோது, ஒடிசாவின் முதல்வரானார். இரண்டு மாதங்களுக்குப் பிறகு, பாஜக அரசுக்கு எதிராக நம்பிக்கை வாக்கெடுப்பு நடந்தது. கிரிதர் காங்கிரசு கட்சியினைச் சேர்ந்தவர் என்பதால் அரசாங்கத்திற்கு எதிராக வாக்களிக்க நாடாளுமன்றத்திற்குச் சென்றார். (இவர் முதல்வர் அல்லது நாடாளுமன்ற உறுப்பினர் பதவி ஆகிய ஒன்றிலிருந்து விலக வேண்டியிருந்தது, இருப்பினும் 6 மாதங்களுக்குள் சட்டமன்ற உறுப்பினர் ஆகலாம்). பாஜக அரசு 1 வாக்கு வித்தியாசத்தில் (269–270) அதிகாரத்தை இழந்தது. மேலும் கிரிதர் வாக்களிக்காமலிருந்திருந்தால், சபாநாயகர் ஜி. எம். சி. பாலயோகி தனது வாக்கைப் பயன்படுத்தி ஆட்சியைக் காப்பாற்றியிருப்பார் என்று பரவலாக நம்பப்படுகிறது. அரசாங்கத்தின் வீழ்ச்சி காரணமாக நாடு மே 1999-ல் மற்றொரு பொதுத் தேர்தலை உடனடியாக சந்திக்க நேர்ந்தது.

பின்னர் 2009 தேர்தலில் கோராபுட் மக்களவைத் தொகுதியில்பிஜு ஜனதா தளத்தின் செயராம் பாங்கியிடம் முதல்முறையாகத் தோல்வியினைச் சந்தித்தார்.

மேற்கோள்கள்
-----------

1. ↑  "BJP to Hold Surveys Across UP Before Finalising CM Face". 16 September 2018 அன்று பார்க்கப்பட்டது.
2. ↑  "Veteran Congress leader Giridhar Gamang quits party". *Hindustan Times*. 30 May 2015 அன்று மூலம் பரணிடப்பட்டது. 2015-05-30 அன்று பார்க்கப்பட்டது.
3. ↑  "Former Odisha CM Giridhar Gamang quits Congress - The Economic Times". 2015-05-30 அன்று பார்க்கப்பட்டது.
4. ↑  Barik, Satyasundar (30 May 2015). "Former Odisha CM Giridhar Gamang resigns from Congress" (in en). *The Hindu*. பன்னாட்டுத் தர தொடர் எண்:0971-751X. .

|
|  |
| முன்னர்**ஜானகி பல்லப் பட்நாயக்** | **ஒடிசா முதலமைச்சர்**17 பிப்ரவரி 1999 - 6 திசம்பர் 1999 | பின்னர்**ஏமானந்தா பிசுவால்** |

| * பா
* உ
* தொ
 ஒடிசா முதலமைச்சர்கள் |
| --- |
| ஒரிசா மாகாணம் | 
* கிருட்ண சந்திர கசபதி
* பிசுவநாத் தாசு
* அரேகிருட்டிணா மகதாபு

 |
| ஒடிசா(*முன்பு* ஒரிசா) | 
* அரேகிருட்டிணா மகதாபு
* நவ்கிருட்ணா சௌத்திரி
* பிசு பட்நாயக்
* பைரேன் மித்ரா
* சதாசிவ திரிபாதி
* இராசேந்திர நாராயண் சிங் தியோ
* பிசுவநாத் தாசு
* நந்தினி சத்பதி
* பினாயக் ஆச்சார்யா
* நீலமணி ரௌத்ரே
* சானகி பல்லப் பட்நாயக்
* ஏமானந்தா பிசுவால்
* கிரிதர் கமாங்
* நவீன் பட்நாய்க்

 |
|  |
| --- |
| T |
| ஐ.எசு.ஓ அடிப்படைஇலத்தீன் எழுத்துகள் |
| AaBbCcDdEeFfGgHhIiJjKkLlMmNnOoPpQqRrSsTtUuVvWwXxYyZz |
| * பா
* உ
* தொ
 |

Tஇன் வளைந்த வடிவங்களை எழுதும் முறை
**T** (**தீ** அல்லது **டி** அல்லது **ரீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் 20ஆவது எழுத்து ஆகும். ஆங்கில உரைப் பகுதிகளில் கூடுதலாகப் பயன்படுத்தப்படும் இரண்டாவது எழுத்து t ஆகும்; கூடுதலாகப் பயன்படுத்தப்படும் மெய்யொலியும் t ஆகும்.

கணிதத்திலும் ஏரணத்திலும் அறிவியியலிலும்
---------------------------------------

கணிதத்தில், தொடர் ஒன்றின் nஆவது உறுப்பு Tnஆல் குறிக்கப்படும்.

ஏரணத்தில், உண்மைக்கான குறியீடாக T பயன்படுத்தப்படுவதுண்டு.

இயற்பியலில், வெப்பவியக்கவியல் வெப்பநிலையைக் குறிக்க T பயன்படுத்தப்படும். காந்தப்பாய அடர்த்தியின் அனைத்துலக முறை அலகான தெசுலாவின் குறியீடும் T ஆகும். திணிவின் அலகான தொன்னைக் குறிக்க t பயன்படுத்தப்படும். நேரத்தைக் குறிக்கவும் t பயன்படுத்தப்படும்.

வேதியியலில், நீரியத்தின் ஓரிடத்தானாகிய திரித்தியத்தின் குறியீடு T ஆகும்.

தொடர்புடைய எழுத்துகளும் ஒத்த வரியுருக்களும்
-------------------------------------------

* Τ τ : கிரேக்க எழுத்து தோ
* Т т : சிரில்லிய எழுத்து தே
* ת : எபிரேய எழுத்து தாவு

மேற்கோள்கள்
-----------

1. ↑  "English Alphabet". EnglishClub. 31 ஆகத்து 2015 அன்று பார்க்கப்பட்டது.
2. ↑  Lewand, Robert. "Relative Frequencies of Letters in General English Plain text". Central College. 2008-07-08 அன்று மூலம் பரணிடப்பட்டது. 25 சூன் 2008 அன்று பார்க்கப்பட்டது. "காப்பகப்படுத்தப்பட்ட நகல்". Archived from the original on 2008-07-08. 2015-09-01 அன்று பார்க்கப்பட்டது.CS1 maint: unfit url (link)
**மதுரைத் தமிழ்ச் சங்கம்** 1901-ஆம் ஆண்டு தோற்றுவிக்கப்பட்டது. 1902 முதல் 'செந்தமிழ்' என்னும் மாத இதழை வெளியிட்டுவருகிறது. பாண்டித்துரைத் தேவர் இதனைத் தோற்றுவித்தார். இது **நான்காம் தமிழ்ச்சங்கம்** எனப் போற்றப்படுகிறது. 

மதுரைச் செந்தமிழ்க் கல்லூரி இச்சங்கத்தின் கீழ் இயங்குகிறது. தமிழ், தமிழ்மொழி, தமிழ் இலக்கியம் ஆகியவற்றின் வளர்ச்சியைக் குறிக்கோளாகக் கொண்டு அரும்பணி ஆற்றிவருகிறது. திருக்குறள், கம்பராமாயணம் ஆகிய நூல்களின் பெருமையே இந்தச் சங்கம் தோன்றுவதற்கு உந்து மையமாக விளங்கியது.

கு. கதிரவேற்பிள்ளையால் 1800 பக்கங்களில் 63900 சொற்களில், மூன்று பாகங்கள் கொண்ட தமிழ்ச் சொல் அகராதியைத் *தமிழ்ச் சங்க அகராதி* எனும் பெயரால் மறு பதிப்பாக, முதல் பாகம் 1910-இலும், இரண்டாம் பாகம் 1912-இலும், மூன்றாம் பாகம் 1923-இலும் மதுரைத் தமிழ்ச் சங்கத்தாரால் அச்சிடப்பட்டன. நான்காம் தமிழ்ச்சங்கம் தமிழுக்கு ஆற்றிய தொண்டினைப் பாராட்டி 2012 ஏப்ரல் மாதம் 13-ஆம் தேதி நடைபெற்ற நந்தன வருடப் புத்தாண்டு விழாவில் அன்றைய முதல்வர் ஜெ. ஜெயலலிதா அவர்கள் தமிழ்த்தாய் விருது வழங்கிச் சிறப்பித்தார். நிகழ்வின்போது நான்காம் தமிழ்ச் சங்கத்திற்கு ஐந்து லட்சம் ரூபாய் ரொக்க தொகையும் ஒரு கேடயமும் ஒரு பாராட்டுச் சான்றிதழும் வழங்கப்பட்டது.

அடிக்குறிப்புகள்
----------------

1. ↑  சான்று
2. ↑  "காப்பகப்படுத்தப்பட்ட நகல்". 2015-03-12 அன்று மூலம் பரணிடப்பட்டது. 2015-06-09 அன்று பார்க்கப்பட்டது.

வெளி இணைப்புகள்
---------------

* மதுரைத் தமிழ்ச் சங்கத்தின் அதிகாரப்பூர்வமான இணையதளம் பரணிடப்பட்டது 2015-03-12 at the வந்தவழி இயந்திரம்
**த. வே. இராதாகிருட்டிணன்** (நவம்பர் 2, 1885 - ) கரந்தைத் தமிழ்ச் சங்கத்தை நிறுவியவர். இதனால் இவர் *சங்கம் நிறுவிய துங்கன்* என அழைக்கப்படுகிறார்.

வாழ்க்கைக் குறிப்பு
-------------------

த. வே. இராதாகிருட்டிணன் 1885 ஆம் ஆண்டு நவம்பர் இரண்டாம் நாள் வேம்பப் பிள்ளை, தாயார் காமாட்சியம்மாள் ஆகியோருக்குப் பிறந்தார். தஞ்சாவூர், தூய பேதுரு கல்லூரியில் கல்வி பயின்றார். இவருடன் உடன் பயின்ற இவரது ஆருயிர் நண்பர் கரந்தைக் கவியரசு அரங்க. வேங்கடாசலம் ஆவார். தனுக்கோடி கடற்சுங்கத் ஆய்வுக் கழகத் தலைமைத் தாளாளராகப் பணியாற்றினார்.

கரந்தைத் தமிழ்ச் சங்கத் தோற்றம்
-------------------------------

1901 ஆம் ஆண்டு தோன்றிய மதுரைத் தமிழ்ச் சங்கத்தின் ஆண்டு விழழக்கள், தமிழ் நாட்டின் பல்வேறு இடங்களில், மிகச் சிறப்பாகக் கொண்டாடப்பட்டன. அதன் பயனாய் ஆங்காங்கே, பல சங்கங்களும், கழகங்களும் தோன்றலாயின. தஞ்சையில் வித்தியா நிகேதனம் என்னும் பெயரில் தமிழ்ச் சங்கம் ஒன்று தொடங்கப் பெற்றது. அரித்துவாரமங்கலம் பெருவள்ளல் வா. கோபாலசாமி இரகுநாத இராசாளியார் இச்சங்கத்தின் தலைவர். வி. சாமிநாதபிள்ளை செயலாளர். இராதாகிருட்டிணன், கரந்தைக் கவியரசு போன்றோர் இச்சங்கத்தில் உறுப்பினராய் இணைந்தனர்.

சங்கத் தலைவர் இராசாளியார் மிகவும் கண்டிப்பானர். செயலாளர் சாமிநாத பிள்ளை இராதாகிருட்டிணன் போன்ற இளைஞர்களிடத்து தம் ஆணையைச் செலுத்தத் தொடங்கினார். இதனால் தாமே தனியாக ஒரு தமிழ்ச் சங்கத்தைத் தோன்றுவித்தால் என்ன என்ற எண்ணம் அவ்விளைஞர்களிடையே உருவெடுத்தது. இவ்வெண்ணத்தின் பயனாய், த. வே. இராதாகிருட்டிணன் 1914 ஆம் ஆண்டு மே திங்கள் 14 ஆம் நாள் கரந்தைத் தமிழ்ச் சங்கத்தைத் தொடங்கினார்.

இராதாகிருட்டிணன் கடற் சுங்கத் துறையில் பணியாற்றியதால், தொடர்ந்து சங்கப் பணிகளைப் பார்க்க இயலாது என்பதால், தனது தமையனார் தமிழவேள் த. வே, உமாமகேசுவரனாரை கரந்தைத் தமிழ்ச் சங்கத் தலைவராக்கினார்.

மேற்கோள்கள்
-----------

1. ↑  கரந்தைக் கவியரசு அவர்களின் ஆசானாற்றுப்படை நூலின் முகவுரை
2. ↑  {கரந்தைத் தமிழ்ச் சங்க முதலாம் ஆண்டு அறிக்கை 1911}
3. ↑  {கரந்தைத் தமிழ்ச் சங்க முதலாம் ஆண்டு அறிக்கை 1911}